Samuel Dexter

Samuel Dexter (født 14. mai 1761 i Boston i Massachusetts, død 4. mai 1816 i Boston) var en amerikansk advokat og føderalistisk politiker, kjent som USAs fjerde krigsminister i perioden mellom 13. mai 1800 og 31. januar 1801 under presidenten John Adams og som landets tredje finansminister i perioden mellom 1. januar 1801 til 13. mai 1801 under presidentene Adams og Thomas Jefferson.

Biografi 
Prestesønnen Dexter ble uteksaminert fra Harvard University i 1781 før han deretter ble undervist i rettsvitenskap av en kommende justisministeren Levi Lincoln ved Worcester i Massachusetts. Han innledet sin karriere som advokat i byen Lunenburg i Worcester County i 1784. Fra 1793 til 1795 var han medlem av representantenes hus før han fra 1799 til 1800 var medlem av USAs senat, hvor han begge steder representerte delstaten Massachusetts.

I 1800 ble Dexter utnevnt til landets neste krigsminister av president John Adams, et embete han beholdt til januar 1801 hvor han også ble utnevnt til landets neste finansminister.  Han gikk av i embetet i mai 1801 omtrent to måneder etter at Thomas Jefferson ble president, og fortsatte med å praktisere som advokat i Washington, D.C. og senere i Boston fra 1805. Dexter forlot føderalispartiet da hans synspunkter om den britisk-amerikanske krigen var identiske med det demokratisk-republikanske partiet. 

Både i 1814 og i 1815 var han med på å tape guvernørvalget i Massachusetts, samtidig som han takket nei til en ambassadørstilling i Spania. Dexter var også ordfører for delstatens første avholdsorganisasjon. Samuel Dexter døde i en alder av 54 år den 4. mai 1816 og ble senere gravlagt ved Mount Auburn Cemetery i Cambridge.

Referanser

Eksterne lenker 
 
 
  USTreas.gov – Samuel Dexter (1801) – Biografien til Dexter hos U.S. Department of the Treasury.
  Millercenter.org – Samuel Dexter (1801) – Biografien til Dexter hos Miller Center of Public Affairs.

USAs krigsministre
USAs finansministre
Senatorer fra Massachusetts
Kongressrepresentanter fra Massachusetts
Advokater fra USA
Personer fra Boston
Personer tilknyttet Harvard